178. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.57493/2821/03 της 28 Ιουν.-13 Ιουλ.2004 (ΦΕΚ  Β΄1055) Τροποποίηση της ΣΤ-138750/1969 και κατάργηση της 8716/1981 υπουργικής απόφασης του Υπουργού Μεταφορών και Επικοινωνιών. Έχοντας υπόψη: 1. Τις διατάξεις: α. Τoυ άρθρου 6 του Ν. Δ. 4535/1966 «περί τροποποιήσεως φορολογικών τινών διατάξεων» (Α΄ 165) όπως ισχύει. β. Του άρθρου 1 του Ν. Δ. 570/1970 «περί αλλαγής κυρίων χαρακτηριστικών αυτοκινήτων» (Α΄ 125).  γ. Του άρθρου 29A του Ν. 1558/1985 «Κυβέρνηση και Κυβερνητικά Όργανα» (Α΄137), όπως αυτό προστέθηκε με το άρθρο 27 του Ν. 2081/1992 (Α΄ 154) και αντικαταστάθηκε με το άρθρο 1 παρ. 2α του Ν. 2469/1997 «περιορισμός και βελτίωση της αποτελεσματικότητας των κρατικών δαπανών και άλλες διατάξεις» (Α΄ 38). 2. Την ανάγκη τροποποίησης του τρόπου υπολογισμού του απόβαρου των φορτηγών κοινού φόρτου, προκειμένου να απλοποιηθεί και να γίνει ενιαίος ο τρόπος υπολογισμού του απόβαρου των φορτηγών αυτοκινήτων.  3. Την ανάγκη τροποποίησης των διατάξεων με τις οποίες υπολογίζεται το μέγιστο επιτρεπόμενο ύψος του αμαξώματος των ανατρεπομένων φορτηγών αυτοκινήτων που μεταφέρουν ορισμένα είδη υλικών (μεταλλευτικά, λατομικά, χωματουργικά κλπ προϊόντα) συναρτήσει ενός σταθερού αριθμητικού συντελεστή, ο οποίος δεν είναι αντιπροσωπευτικός του ειδικού βάρους όλων των υλικών που μεταφέρουν τα ως άνω αυτοκίνητα. 4. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 Τροποποίηση της ΣΤ-138750/1969 απόφασης του Υπουργού Συγκοινωνιών (Αντικαθίσταται η παρ. Α2.2.1 της με αριθ. ΣΤ/138750/1969  , ΦΕΚ Β΄ 658,απόφ. Υπ. Συγκοινωνιών, ανωτ, σελ. 242,18)  Άρθρο 2 Μέγιστο ύψος αμαξώματος ανατρεπόμενων οχημάτων (φορτηγά - επικαθήμενα - ρυμουλκούμενα) (Το άρθρ.2, όπως είχε αντικατασταθεί από το άρθρ.1 της με αριθ.οικ.24535/1795/19 Απρ.5 Μαΐου 2005 (ΦΕΚ Β΄600), απόφ. Υπ. Μεταφορών και Επικοινωνιών, καταργήθηκε από το άρθρ.1 της με αριθ.71911/5164/05/21 Ιουν.-14 Ιουλ.2006 (ΦΕΚ Β΄915), όμοιας απόφασης , κατωτ.αριθ.183, η οποία στη συνέχεια καταργήθηκε από την παρ.6.1. του άρθρ.1 της με αριθ.38492/2784/07/28 Δεκ.2007-24 Ιαν.2008 (ΦΕΚ Β΄84), όμοια απόφ., κατωτ.αριθ.188). Άρθρο 3 Καταργείται η απόφαση 8716/1981 (Β~ 162) απόφαση του Υπουργού Συγκοινωνιών. Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως. (Μετά τη σελ. 262,965528) Σελ. 262,96555 Τεύχος -Σελ.  Κώδικας Οδικής Κυκλοφορίας 21.Ε.ι.177-178 